b'\n_START_ARTICLE_\n\xc5\xa0port v Sloveniji\n_START_PARAGRAPH_\nV \xc5\xa1portu v Sloveniji prevladujejo nogomet, ko\xc5\xa1arka in hokej na ledu med ekipnimi \xc5\xa1porti ter smu\xc4\x8danje,atletika, tenis in kolesarstvo med individualni \xc5\xa1porti. Slovenija je kot samostojna dr\xc5\xbeava enajstkrat nastopila na Olimpijskih igrah.\n_START_SECTION_\nNogomet\n_START_PARAGRAPH_\nNajmo\xc4\x8dnej\xc5\xa1e slovensko nogometno liga\xc5\xa1ko tekmovanje je Prva slovenska nogometna liga, kjer igra deset klubov, ni\xc5\xbeji ligi pa sta Druga slovenska nogometna liga in Tretja slovenska nogometna liga, vse pod okriljem Nogometne zveze Slovenije. Slovenska nogometna reprezentanca se je uvrstila na dve Svetovni prvenstvi v nogometu in eno Evropsko. Med trenutno najbolj\xc5\xa1imi slovenskimi nogometa\xc5\xa1i so Samir Handanovi\xc4\x8d, Robert Koren, Milivoje Novakovi\xc4\x8d in Zlatan Ljubijanki\xc4\x8d.\n_START_SECTION_\nKo\xc5\xa1arka\n_START_PARAGRAPH_\nNajmo\xc4\x8dnej\xc5\xa1e slovensko ko\xc5\xa1arkarsko liga\xc5\xa1ko tekmovanje je 1. A mo\xc5\xa1ka slovenska ko\xc5\xa1arkarska liga, kjer igra trinajst klubov, pod okriljem Ko\xc5\xa1arkarske zveze Slovenije. Slovenska ko\xc5\xa1arkarska reprezentanca se je uvrstila na eno Svetovni prvenstvo v ko\xc5\xa1arki in osem Evropskih, letos so v Helsinkih in v Istanbulu 2017 17.9 osvojili naslov Evropskih prvakov. Med trenutno najbolj\xc5\xa1imi slovenskimi ko\xc5\xa1arkarji so Goran Dragi\xc4\x8d, Sa\xc5\xa1a Vuja\xc4\x8di\xc4\x8d, Zoran Dragi\xc4\x8d, Luka Don\xc4\x8di\xc4\x8d, Beno Udrih.\n_START_SECTION_\nHokej na ledu\n_START_PARAGRAPH_\nNajmo\xc4\x8dnej\xc5\xa1e slovensko hokejsko liga\xc5\xa1ko tekmovanje je Slovenska hokejska liga, kjer igra deset klubov, pod okriljem Hokejske zveze Slovenije. Slovenska hokejska reprezentanca se je uvrstila na pet Svetovnih prvenstev v hokeju na ledu elitne divizije. Med trenutno najbolj\xc5\xa1imi slovenskimi hokejisti so An\xc5\xbee Kopitar, Jan Mur\xc5\xa1ak, David Rodman, Marcel Rodman, Rok Ti\xc4\x8dar, \xc5\xbdiga Pance in \xc5\xbdiga Jegli\xc4\x8d.'